מרטין קומפסטון

מרטין קומפסטון (באנגלית: Martin Compston; נולד ב-8 במאי 1984) הוא שחקן סקוטי והיה בעברו כדורגלן מקצועני. תפקידו הידוע ביותר הוא בדמות סמל בילוש סטיב ארנוט הנמצא ביחידה לחקירת שוטרים בסדרת הדרמה "שחיתות" של ערוץ BBC Two. תפקידים ידועים נוספים שלו הם בדמות ליאם בסרטו של קן לואץ' "16 מתוק", ובדמות יואן ברודי בסדרה "בחזרה לאחוזת העמק". קומפסטון נולד בגרינוק שבאינוורקלייד. הוא למד בבית הספר התיכון קולומבה בשכונת גורוק. ככדורגלן נוער, הצטרף אחרי שסיים את לימודיו למועדון הכדורגל גרינוק מורטון. לקומפסטון אח מבוגר ממנו בשם בארי. בסוף עונת 2001–2002 השתתף קומפסטון בשני משחקים של קבוצת מורטון. בשתי הפעמים הופיע כשחקן מחליף. על אף שלא שיחק בסרטים לפני כן נבחן קומפסטון לתפקיד הראשי בסרט "16 מתוק" של קן לואץ' שצולם בקרבת מקום. הסרט זכה להצלחה בפסטיבל הקולנוע בקאן והוא קיבל מיד מעמד של סלבריטי בסקוטלנד. קריירת המשחק שלו בקולנוע בהמשך דרכו הייתה מינורית, והוא התחיל להופיע בתפקיד קבוע בסדרת הדרמה של ה-BBC "בחזרה לאחוזת העמק". אחר כך הופיע קומפסטון בשלושה סרטים "מדריך להכרת קדושיך" (שזכה בפרס השופטים לאנסבל הטוב ביותר בפסטיבל סאנדס) לצדו של רוברט דאוני ג'וניור; "דרך אדומה" (פרס השופטים בקאן), שצולם בסקוטלנד לצדם של קייט דיקי וטוני קוראן, עליו היה מועמד לפרס באפט"א הסקוטי לשחקן המשנה הטוב ביותר; ובסרט "הצפון האמיתי" יחד עם פיטר מולאן וגארי לואיס, עליו היה מועמד לפרס הקולנוע הבריטי העצמאי לשחקן הטוב ביותר. ב-2010 כיכב קומפסטון בסרט "Soulboy" לצדו של קרייג פרקינסון וגילם את ג'ו מק'קיין. עוד הופיע בסרט האימה "The 4th Reich", בתפקיד ניומן, ושיחק בתפקיד קמע בסדרת אינטרנט דלת תקציב בשם "Night Is Day". קומפסטון הופיע בווידאו קליפים של הלהקה הסקוטית "The View" בשירים "Grace", וב-"How Long", בהיותו ידיד של חברי הלהקה. ב-2012 החל קומפסטון להופיע בתפקיד הראשי בדמות סמל בילוש סטיב ארנוט המשרת ביחידה משטרתית לחקירת שוטרים, בסדרה זוכת הפרסים של ה-BBC בשם "שחיתות" (Line of Duty), שוב לצדו של קרייג פרקינסון. עוד ב-2012 כיכב קומפסטון במותחן האלים "Piggy". אחר כך שיחק בתפקיד ראשי בסרט "The Wee Man" בבימויו של ריי בורדיס, המתאר את חייו של הגנגסטר הידוע מגלאזגו, פול פריס. הסרט יצא לאקרנים בבריטניה בינואר 2013. באפריל 2013 כיכב קומפסטון במיני-סדרה "The Ice Cream Girls" של רשת ITV. בסרט "שוד הרכבת הגדול" הופיע קומפסטון בתפקיד רוי ג'יימס. ב-2014 חזר קומפסטון לגלם את דמותו של סמל בילוש סטיב ארנוט בעונה השנייה של הסדרה המשטרתית "שחיתות" של ערוץ BBC Two. במרץ 2016 שב ושיחק בתפקיד סטיב ארנוט בעונה השלישית של הסדרה "שחיתות" על היחידה לחקירת שוטרים. עונה רביעית של הסדרה בכיכובו של קומפסטון עלתה לשידור במרץ 2017. ב-2016 כיכב קומפסטון בדרמה טלוויזיונית בת שלושה חלקים בשם "In Plain Sight" בדמות רוצח סדרתי בשם פיטר מנואל, שהורשע על ידי בלש בשם ויליאם מוניס ולבסוף הוצא להורג. ב-19 ביוני 2016 התחתן קומפסטון עם טיאנה שאנל פלין. מרטין קומפסטון, במסד הנתונים הקולנועיים IMDb (באנגלית) מרטין קומפסטון, באתר "אידיבי", מאגר הידע העברי לקולנוע ישראלי ועולמי מרטין קומפסטון, באתר AllMovie (באנגלית) מרטין קומפסטון, במסד הנתונים הקולנועיים KinoPoisk (ברוסית) Clarke, Cath (26 באוגוסט 2010). "How Martin Compston shimmied from football to films". The Guardian. נבדק ב-4 ביולי 2013. {{cite news}}: (עזרה) Pierce, Nev (26 בספטמבר 2002). "Martin Compston: Sweet Sixteen". BBC. נבדק ב-4 ביולי 2013. {{cite web}}: (עזרה) MacLaren, Lorna (15 בנובמבר 2002). "Life doesn't come any sweeter Martin Compston, the young star of Ken Loach's new movie, is the latest Scot to shine at the cinema". Herald Scotland. {{cite news}}: (עזרה) English, Paul (23 במרץ 2016). "Line of Duty star Martin Compston: Glass ceiling for actors who aren't posh enough is holding back talent". Daily Record. נבדק ב-17 באפריל 2016. {{cite news}}: (עזרה) Millar, John (15 באפריל 2012). "Martin Compston opens heart about love split and death of beloved gran". Daily Record. נבדק ב-4 ביולי 2013. {{cite web}}: (עזרה) Black, Claire (13 בינואר 2013). "Interview: Martin Compston talks about his new film The Wee Man". The Scotsman. נבדק ב-4 ביולי 2013. {{cite web}}: (עזרה) Rampton, James (15 באפריל 2013). "Actor Martin Compston makes waves as leading man". The Scotsman. נבדק ב-4 ביולי 2013. {{cite web}}: (עזרה) Wednesday, Monkey (6 במרץ 2013). "Martin Compston to play great train robber in BBC1 drama". The Guardian. נבדק ב-4 ביולי 2013. {{cite news}}: (עזרה) Hadlow, Janice (25 ביולי 2012). "Media Centre – Line Of Duty to return for second series". BBC. נבדק ב-4 ביולי 2013. {{cite web}}: (עזרה) Barker, Adam (4 בספטמבר 2014). "Media Centre – Line of Duty to return for further two series". BBC. {{cite web}}: (עזרה) Bley Griffiths, Eleanor (21 בדצמבר 2016). "How historically accurate is In Plain Sight? The true story of serial killer Peter Manuel played by Martin Compston". Radio Times. נבדק ב-2 בינואר 2017. {{cite news}}: (עזרה)